**PASKAIDROJUMA RAKSTS**

**par grozījumiem Jelgavas novada pašvaldības 2016.gada 25.maija saistošajos noteikumos Nr.7**

**„Par licencētajām zemūdens medībām Lielupē”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu grozījumu nepieciešamības raksturojums | Jelgavas novada dome 2016.gada 25.maijā (protokols Nr.7.21§) pieņēma saistošos noteikumus Nr.7 „Par licencētajām zemūdens medībām Lielupē”.  Minētie saistošie noteikumi saskaņoti:   * Vides aizsardzības un reģionālās attīstības ministrijā 2016. gada 8.augustā, Nr.2016-1-18e-11530; * Zemkopības ministrijā, Rīgā, 2016. gada 4.oktobrī, Nr. 4.1-9e/2286/2016; * Pārtikas drošības, dzīvnieku veselības un vides zinātniskais institūtā "BIOR”, 2016.gada 1.novembrī, Nr.172/295; * Valsts vides dienesta Jelgavas reģionālā vides pārvaldē 2016.gada 28.novembrī, Nr.3.4.-11/1553 * Dabas aizsardzības pārvaldes Pierīgas reģionālajā administrācijā 2017. gada 24.martā, Nr.3.15/204/2017-N-E   1. 2017.gada 21.jūnijā saņemta Rundāles novada domes vēstule Nr.3-6/17/493, kurā teikts, ka Rundāles novada dome **nesaskaņo** nolikumu “Par licencētām zemūdens medībām Lielupes, Mūsas un Mēmeles posmos Jelgavas, Ozolnieku, Bauskas un Rundāles novados”   2. 2017.gada 20.jūlijā saņemta Bauskas novada domes vēstule Nr.1-3/1908, kurā teikts, ka Bauskas novada dome **nesaskaņo** nolikumu “Par licencētām zemūdens medībām Lielupes, Mūsas un Mēmeles posmos Jelgavas, Ozolnieku, Bauskas un Rundāles novados”   3. 2017.gada 11.jūlijā saņemts Ozolnieku novada domes sēdes protokola izraksts (protokols Nr.8; 1§) par Ozolnieku novada dome **saskaņo** nolikumu “Par licencētām zemūdens medībām Lielupes, Mūsas un Mēmeles posmos Jelgavas, Ozolnieku, Bauskas un Rundāles novados”   Ņemot vērā, ka Rundāles novada pašvaldība un Bauskas novada pašvaldība nesaskaņo ar Jelgavas novada pašvaldības 2016.gada 25.maija saistošajiem noteikumiem Nr.7 „Par licencētajām zemūdens medībām Lielupē” apstiprināto nolikumu “Par licencētām zemūdens medībām Lielupes, Mūsas un Mēmeles posmos Jelgavas, Ozolnieku, Bauskas un Rundāles novados”, no saistošajiem noteikumiem un nolikuma jāizslēdz normas, kas attiecas uz Rundāles novadu un Bauskas novadu. |
| 2. Īss saistošo noteikumu projekta satura izklāsts | 2.1. Saistošie noteikumi nosaka svītrot Jelgavas novada pašvaldības 2016.gada 25.maija saistošo noteikumu Nr.7 „Par licencētajām zemūdens medībām Lielupē” tekstā un ar tiem apstiprinātā nolikuma “Par licencētām zemūdens medībām Lielupes, Mūsas un Mēmeles posmos Jelgavas, Ozolnieku, Bauskas un Rundāles novados” tekstā visas normas, kas attiecas uz Bauskas novadu un Rundāles novadu, to administratīvajām teritorijām un to pašvaldībām. |
| 3. Saistošo noteikumu projekta ietekme uz pašvaldības budžetu | Tiešas ietekmes nav |
| 4. Saistošo noteikumu projekta ietekme uz uzņēmējdarbības vidi pašvaldības teritorijā | Saistošie noteikumi uzlabos uzņēmējdarbības vidi pašvaldības teritorijā, jo tiks veicināts zemūdens medību tūrisms, kā arī aktīva un veselīga dzīvesveida attīstība. |
| 5. Saistošo noteikumu projekta iespējamā ietekme uz administratīvajām procedūrām | Tiešas ietekmes nav |

Domes priekšsēdētājs Z.Caune